text: राजौरी: जम्मू कश्मीर के राजौरी में पुलिस ने बड़ी मात्रा में हथियारों का जखीरा बरामद किया है। राजौरी जिले में पुलिस ने धार सकरी गांव के मनुवाला के जंगलों से हथियारों को बरामद किया है। पुलिस के मुताबिक सुरक्षाबल और पुलिस की संयुक्त टीम इलाके में सर्च ऑपरेशन चल रही थी। इसी दौरान जंगल में संदिग्ध गतिविधि होने की आशंका हुई। सुरक्षाबलों ने इलाके को चारों तरफ से घेर लिया और तलाशी शुरू कर दी। हालांकि आतंकी मौके से फरार हो गए। सुरक्षाबलों ने बड़ी मात्रा में हथियार और एंबुस को पकड़ा है। पुलिस के मुताबिक आतंकी किसी बड़ी साजिश को अंजाम देने के फिराक में घूम रहे थे।